“เบนซิน-แก๊สโซฮอล์” ลดราคา 30 สต. เริ่มพรุ่งนี้
OR-BCP ประกาศลดราคาน้ำมัน “เบนซิน-แก๊สโซฮอล์” ลง 30 สต. เริ่มพรุ่งนี้ (4 เม.ย.) กลุ่ม “ดีเซล” คงเดิม
OR-BCP ประกาศลดราคาน้ำมัน “เบนซิน-แก๊สโซฮอล์” ลง 30 สต. เริ่มพรุ่งนี้ (4 เม.ย.)
3 เม.ย. 2566

บริษัท ปตท.น้ำมันและการค้าปลีก จำกัด (มหาชน) หรือ OR และบริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินและแก๊สโซฮอล์ทุกชนิดลง 0.30 บาท/ลิตร ส่วนกลุ่มดีเซลคงเดิม มีผลตั้งแต่วันพรุ่งนี้ (4 เม.ย.) เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ เบนซิน 95 ลิตรละ 43.86 บาท แก๊สโซฮอล์ 95 ลิตรละ 36.05 บาท แก๊สโซฮอล์ 91 ลิตรละ 35.78 บาท E20 ลิตรละ 33.74 บาท E85 ลิตรละ 34.19 บาท ดีเซล B20 และดีเซล B7 ลิตรละ 33.44 บาท
